b"\n_START_ARTICLE_\nPalau dels Barons de Pin\xc3\xb3s\n_START_SECTION_\nLa capella\n_START_PARAGRAPH_\nAl palau hi ha una capella annexa nomenada capella de Santa Maria de Palau, que es constru\xc3\xad el mateix moment que s'edific\xc3\xa0 el palau. Ha sofert m\xc3\xbaltiples reformes al llarg del temps: se li afeg\xc3\xad la nova entrada, se li constru\xc3\xad el cor, per la qual cosa la teulada fou sobreal\xc3\xa7ada. \xc3\x89s de planta rectangular coberta amb volta de can\xc3\xb3 constru\xc3\xafda amb pedra tosca i mancada d'absis. S'il\xc2\xb7lumina per un \xc3\xb2cul situat a ponent damunt de la porta d'entrada. A l'exterior s'observa l'estuc amb uns esgrafiats, bastant deteriorats, amb la data 1779, que \xc3\xa9s la data en qu\xc3\xa8 fou reformada."